צלב המילניום

צלב המילניום (במקדונית: Милениумски крст) הוא צלב שנבנה ב-2002 המוצב על הר ודנו, מעל בירת מקדוניה הצפונית, סקופיה.<ref name="Ragaru529"></ref><ref name="Ramet269"></ref> גובהו של הצלב הוא 66 מ', והוא אחד הצלבים הגבוהים ביותר בעולם ואחד מהבניינים הגבוהים ביותר במקדוניה הצפונית.<ref name="Kosinski4778"></ref> אדריכליו היו יובאן סטפנובסקי-ז'אן ואוליבר פטרובסקי. הוא נבנה כדי לשמש מצבת זיכרון ל-2000 שנות נצרות במקדוניה ופעילויות האוונגליזציה של פאולוס באזור.<ref name="Vangeli9091"></ref> המבנה הפך לסמל המייצג את העיר סקופיה.<ref name="Vangeli90"></ref> כציון דרך, הצלב נהיה ליעד תיירותי עם נקודת התצפית הטובה ביותר לפנורמה של עיר הבירה.<ref name="Koziura108"></ref>

== עיצוב המבנה ==
המבנה מבוסס על מסבכים, בדומה למגדל אייפל הצרפתי ובעל צורה מסורתית של צלב נוצרי ללא תוספות או אלמנטים נוספים.<ref name="Kosinski474878"></ref> הוא בנוי על פלטפורמה של 12 עמודים המייצגים באופן סמלי את שנים-עשר השליחים. בתוך הצלב, יש מעלית למפלס העליון לתצפית על סקופיה.<ref name="Kosinski4878"></ref> צלב המילניום, הנמצא בצד הדרומי של העיר, מתנשא על ההר ודנו, ושולט בקו הנוף של העיר.<ref name="Thiessen256"></ref><ref name="PoposkiTodorova100"></ref> הצלב נראה כמעט מכל אזורי הבירה ונוכחותו מושכת תשומת לב. בלילה, ניתן לראות את הצלב מואר באלפי אורות.

== היסטוריה ==
=== תכנון ובנייה של צלב המילניום ===
לאחר פירוק יוגוסלביה ועצמאות מקדוניה הצפונית, קבוצות אתניות-דתיות שונות במדינה התחרו זו בזו על מנת להשאיר את חותמן על הנוף העירוני של סקופיה, בעיקר מקדונים ואלבנים.<ref name="Camprag106"></ref> עם התקרבות הבחירות העלו ראש הממשלה לובוצ'ו ג'ורג'יבסקי ומפלגת שלטונו, VMRO-DPMNE, את הרעיון להקמת צלב המילניום במאמציו להשיג כוח בבחירות. הכנסייה האורתודוקסית המקדונית תמכה בהצעה ויזמה את הפרויקט.<ref name="Vangeli909293"></ref> בניית הצלב החלה ב-2002.<ref name="Pajaziti199"></ref> שם הפרויקט, צלב המילניום, ניתן על ידי גורמים ממשלתיים כסמל הנצרות.<ref name="Arifi122"></ref> חלקה העליון של גבעה בהר ודנו הייתה אדמה בבעלות המדינה ונבחרה להיות אתר המבנה. השטח אוכלס בעיקר על ידי מקדונים אתניים ונמצא במרחק של כחצי קילומטר מבסיס צבאי. באוגוסט 2002, נערך טקס הנחת אבן הפינה של המבנה ובאירוע עצמו השתתפו כ-70,000 איש. בניית האנדרטה הסתיימה ב-2009.

בניית צלב המילניום מומנה על ידי הכנסייה האורתודוקסית המקדונית, ממשלת מקדוניה הצפונית ותרומות שונות מרחבי העולם. הצלב נבנה בנקודה הגבוהה ביותר של ההר ודנו במקום הידוע מאז תקופת האימפריה העות'מאנית כ"קרסטובר", כלומר "מקום הצלב", מאחר שבעבר היה ממוקם שם צלב קטן יותר. ב-8 בספטמבר 2008, הוא יום העצמאות של מקדוניה הצפונית, הותקנה מעלית בתוך הצלב. ב-2009, נפתחה ליד הצלב מסעדה וחנות מזכרות.<ref>[http://www.vest.com.mk/?ItemID=5F2E4B5B8F1648468996CC361C0D9C36 Vest newspaper] </ref><ref name="Kosinski4879"/> ב-3 ביולי 2011, נפתח רכבל הצלב המילניום, ואורכו כ-3.5 ק"מ.<ref name="mia.com.mk"/><ref name="build.mk">[http://www.build.mk/?p=8008 Водно доби жичарница] - build.mk</ref>

=== רכבל "צלב המילניום" ===
רכבל "צלב המילניום" (במקדונית: Жичница „Милениумски крст“) הוא רכבל שמגיע עד לצלב המילניום שנמצא בפסגת ההר ודנו שבמקדוניה הצפונית.<ref name="HolznerSchwarzhappel5">Holzner, Mario; Schwarzhappel, Monika (October 2018). [https://wiiw.ac.at/infrastructure-investment-in-the-western-balkans-a-first-analysis-dlp-4621.pdf Infrastructure Investment in the Western Balkans: A First Analysis] (PDF) (Report). Vienna Institute for International Economic Studies. p. 5. Retrieved 5 March 2019.</ref><ref name="Kosinski4879"></ref> הרכבל משמש לתצפית פנורמית על העיר וההר, והוא מנוהל על ידי JSP סקופיה .

המכרז להקמת הרכבל הוצג ב-25 בנובמבר 2009, עם מועד אחרון להגשה ב-11 בפברואר 2010.<ref name="UV1">[http://www.utrinski.com.mk/?ItemID=40690063DC985D41B0C1517259A07AEA Утрински весник] , Жичарницата до Милениумски крст ќе ја гради Владата, пристапено на 8 мај 2010 г.</ref> ב-3 ביולי 2011, נפתח רכבל הצלב המילניום, ואורכו כ-3.5 ק"מ.<ref name="mia.com.mk"></ref><ref name="build.mk"/>

==== בנייה ====
הרכבל כולל 28 מעליות גונדולה רגילות ל-8 איש ו-2 מעליות גונדולה VIP ל-4 איש. אורכו של המסלול כ-1,750 מ', כאשר הנסיעה נמשכת כ-6–8 דקות.

בניית הרכבל, בעלות של כ-6.7 מיליון יורו, בוצעה על ידי החברה האוסטרית, Doppelmayr Garaventa Group .

=== דעת קהל ומחלוקת ===
בעקבות הסכסוך ב-2001 שימש צלב המילניום למפלגת השלטון, VMRO-DPMNE, תביעה פוליטית על סקופיה בדמות סמן טריטוריאלי .<ref name="Vangeli91"/> צלב המילניום נהיה לסמל המדגיש את הנוכחות המקדונית בסקופיה באמצעות בידול והבחנה פוליטית ודתית. עבור מקדונים רבים, צלב המילניום הוא סמל פוליטי ולאומי חשוב.<ref name="Vangeli91"/> בניית הצלב הייתה גם טענה של אוטוקפליה מקדונית בת 1,000 שנה שכוונתה כנגד הכנסייה האורתודוקסית הסרבית שאינה מכירה בכנסייה האורתודוקסית המקדונית כגוף עצמאי. האנדרטה נבנתה ללא התייעצות ציבורית או התחשבות ברגישויות ובהבדלים, שכמו כן צלב המילניום קידם רק דת אחת.<ref name="Vangeli91"/> בניית צלב המילניום היה פעולה בולטת של דה-חילון שבוצע על ידי השלטון מאחר שהשלטון קידם את הדת במדינה, באמצעות התקנת סמל שמבוסס על אמונה במקום על הציבור.<ref name="Vangeli91"></ref>

צלב המילניום ספג ביקורת קשה מצד ארגונים לא-ממשלתיים על פעולות שננקטו על ידי הממשלה שהגבירו את המתיחות בקרב דתות שונות במקדוניה הצפונית. כל קבוצות אתניות אחרות במקדוניה הצפונית רואות בצלב מניעה לניהול המגוון התרבותי וכמונומנט של פונדמנטליזם שמעורר פרובוקציה לא-נוצרית. אלבנים וקבוצות אתניות אחרות במקדוניה הצפונית, בעיקר מוסלמיות, מתרעמים על האנדרטה ורואים בה הצהרה פוליטית של הממשל כי עיר הבירה שייכת רק למקדונים. במקדוניה הצפונית, קתולים ומוסלמים תופסים את הצלב כמשהו פוגעני. הוויכוחים סביב הצלב, בהקשר של רב תרבותיות ושוויון מוסלמי, העמיקו את הפילוגים בקרב בני אמונות שונות במקדוניה הצפונית.<ref name="Kosinski487879"></ref>

== גלריה ==
<gallery>
קובץ:Aerial_View_of_The_Millennium_Cross.jpg|צלב המילניום
קובץ:Millennium_Cross_-_Skopje,_Macedonia.jpg|מבט על צלב המילניום
קובץ:Cruz Milenaria, Skopie, Macedonia, 2014-04-17, DD 01.JPG|מבט על צלב המילניום, ממרכז סקופיה
קובץ:Zicnica-view.jpg|רכבל "צלב המילניום"
קובץ:Teleférico, Skopie, Macedonia, 2014-04-16, DD 78.JPG|מבט על הרכבל, בחלקו העליון של המסלול
קובץ:Millennium Cross in Skopje 2015.jpg|הצלב, מבט מקניון סיטי סקופיה
</gallery>

== קישורים חיצוניים ==

== הערות שוליים ==

קטגוריה:סקופיה: מבנים
קטגוריה:צלבים
קטגוריה:מקדוניה הצפונית: דת
קטגוריה:מקדוניה הצפונית: פוליטיקה